JY LEES NOU Kyk hoe lyk Arno Jordaan-hulle op ou kinderfoto's!
Dit lyk of die Afrikaanse bekendes vanjaar omtrent in die skoolgees is.
Die sanger Arno Jordaan en die aktrise Christel van den Bergh is van die plaaslike bekendes wat in die sosiale media kiekies uit hul skooldae gedeel het.
Arno het op Instagram foto's van hom in pre-primêr gedeel langs kiekies van sy oudste seun, Milan (5), wat vanjaar in graad R is.
Hehe walk down memory lane !!!!! Ek was seker die soetste seuntjie In die klas!!! Milan lag hom dood vir my fotos!
A post shared by @ arnojordaan on Jan 9, 2019 at 1:57am PST
“Ek was maar besig jong,” sê Arno oor sy skooldae. “Ek was gereeld in die hoof se kantoor, maar het darem as onderhoofseun uitgedraai.”
Die As Jy Hier Is-sanger vertel dat Milan nes hy ’n klein, sensitiewe hartjie het, maar dat sy skaamheid van sy ma, Lizanie, afkomstig is.
Arno se wens vir Milan is eenvoudig: “Hy moet net ’n kaalvoetkind wees wat speel, drome droom en vir elke oomblik leef!”
Christel, wat as die ambisieuse Renate Greeff in die kykNET-sepie Getroud met Rugby te sien is, het haar opgewondenheid oor die nuwe skooljaar gewys deur ’n foto van haar in graad 1 met haar 19 000 Instagram-volgelinge te deel.
"As ek na hierdie foto'tjie kyk, weet ek nie of ek moet lag of huil nie," skryf sy by die kiekie. "Maar klein Christelletjie was duidelik baie happy! Haglike haarstyl of te not!
"As mens so na daai geswelde ogies kyk, was ek klaarblyklik baie opgewonde en kon ek seker nie 'n oog toemaak die vorige aand nie."
So in die gees van al die kindertjies wat skool toe is vir die eerste dag gister, het ek ook maar besluit om enetjie van my eerste dag GR 1 toe te deel. . . As ek na hierdie fototjie kyk, weet ek nie of ek moet lag of huil nie. Maar klein Christelletjie was duidelik baie happy! Haaglike haarstyl of 'te not'! As mens so na daai geswelde ogies kyk, was ek klaarblyklik baie opgewonde en kon ek seker nie 'n oog toemaak die vorige aand nie. . . Ek sê altyd vir my ma "Ek kan nie glo mamma het toegelaat dat my hare so gesny word nie." Dan antwoord sy altyd met:"Christel, as ek reg onthou, is dit jy wat dit so wou gehad het". . Bygesê, dit WAS die 80's #1989 Miskien was ek actually moerse 'hip' en voor my tyd wat mode betref. #lol #not ?? ?? ?? ?? ?? ?? ?? ?? ?? ?? ?? ?? ?? ?? ?? ?? ?? ?? ?? #disverskriklik #armeek #itwasacceptableinthe80s #shym
A post shared by Christel van den Bergh (@christelvdbergh) on Jan 10, 2019 at 12:07am PST
Die sanger Ricus Nel het ook op ’n nostalgiese reis gegaan en ’n ou kinderfoto van hom en sy suster op Instagram gedeel. "#tbthursday Baie mane terug! Ek en my sus!" het die sanger op Instagram langs ’n laggende emoji geskryf.
#tbthursday Many moons ago! Ek en my sus! ??
A post shared by Ricus Nel (@ricusnel) on Jan 9, 2019 at 9:54pm PST
Meer oor: arno jordaan| ricus nel